കണ്ടെത്തല് ബ്രിട്ടീഷുകാരുടെ പച്ചനുണകള്: ടി.എന് പ്രതാപന് കഴിഞ്ഞ ദിവസം ആര്.എസ്.എസ് നേതാവ് രാം മാധവ് കേരളത്തില് വന്നുപറഞ്ഞതും കുറച്ചുകാലമായി സംഘ്പരിവാര് പ്രചരിപ്പിക്കുന്നതും ആദ്യകാലങ്ങളില് ബ്രിട്ടീഷുകാര് പറഞ്ഞുപരത്തിയതുമായ പച്ചനുണകളാണ് ഇപ്പോള് ഐ.സി.എച്ച്.ആറിന്റെ കണ്ടെത്തലെന്ന് ടി.എന് പ്രതാപന് എം.പി പറഞ്ഞു. 1921ലെ സമരങ്ങളുടെ മാത്രം വിധിയല്ലിത്. ഇന്ത്യയിലെ സത്യസന്ധമായ ചരിത്രത്തിന്റെ മൊത്തം ദുരവസ്ഥയാണിത്. ചരിത്ര പുസ്തകങ്ങള് തിരുത്തിയെഴുതാനുള്ള ശ്രമങ്ങള് എമ്ബാടും നടന്നുകൊണ്ടിരിക്കുകയാണ്. സ്കൂള് പാഠപുസ്തകങ്ങള് തിരുത്തണമെന്ന് ആവശ്യപ്പെട്ടുകൊണ്ട് സംഘ്പരിവാര് സംഘടനകള് കുറേകാലമായി രംഗത്തുണ്ട്. ഇപ്പോള് ഐ.സി.എച്ച്.ആര് ഉണ്ടാക്കുന്ന പട്ടിക സംഘ്പരിവാര് നാഗ്പൂരില് നിന്ന് കൊടുത്തുവിടുന്നതായിരിക്കും. ബ്രിട്ടീഷുകാരന്റെ അച്ചാരം വാങ്ങി രാജ്യത്തെ ഒറ്റുകൊടുത്ത, മഹാത്മാ ഗാന്ധിയെ കൊന്ന സംഘ്പരിവാരുകാരുടെ ഗുഡ് സര്ട്ടിഫിക്കറ്റ് കുഞ്ഞാലി മരക്കാര് മുതല്, ടിപ്പു സുല്ത്താന് അടക്കം വാരിയം കുന്നന് വരെയുള്ള ഒരു പോരാളിക്കും ആവശ്യമില്ലെന്നും പ്രതാപന് ഫേസ്ബുക്ക് കുറിപ്പില് പറഞ്ഞു.